Առաջին հերթին, օր առաջ ձերբազատվել ամերիկյան պատժամիջոցներից։ Դրանք հարվածում են ոչ միայն ռուսական տնտեսությանը, այլեւ ռազմարդյունաբերական ողջ համալիրին եւ նախագահ Պուտինի մտերիմ շրջապատին։ Այդուհանդերձ, այս հարցը հազիվ թե քննարկման առարկա դառնա նախագահների միջեւ, քանի որ նույնիսկ ամենամեծ ցանկության դեպքում, Թրամփը ոչինչով օգնել չի կարող Պուտինին։ Արտաքին քաղաքական այս գործիքը ԱՄՆ Կոնգրեսը խլել է նախագահից` պատժամիջոցներին տալով օրենքի ուժ, Թրամփին էլ զրկելով Ռուսաստանի հետ հարաբերություններ կարգավորելու հնարավորությունից: Նույնիսկ, եթե մեխանիզմներ լինեին, ապա հաշվի առնելով ԱՄՆ-ում Ռուսաստանի նկատմամբ հանրային վերաբերմունքը, Թրամփը դրան չէր գնա, մանավանդ նոյեմբերին կայանալիք ընտրությունների նախաշեմին: